|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2018 m. rugsėjo 11 d. |
| įsakymu Nr. AD1-2187 |

**KLAIPĖDOS MIESTO SAVIVALDYBĖS NEFORMALIOJO VAIKŲ ŠVIETIMO PROGRAMŲ ĮGYVENDINIMO PRIEŽIŪROS TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos miesto savivaldybės neformaliojo vaikų švietimo programų įgyvendinimo priežiūros tvarkos aprašas (toliau – Aprašas) parengtas atsižvelgus į Klaipėdos miesto savivaldybės tarybos 2017 m. gruodžio 21 d. sprendimu Nr. T2-328 patvirtintą Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašą (toliau – NVŠ aprašas).

2. Klaipėdos miesto savivaldybės neformaliojo vaikų švietimo programų (toliau – Programa) įgyvendinimo priežiūra (toliau – Priežiūra) apima Programų įgyvendinimo stebėseną (toliau – Stebėsena), Programų vykdymo vertinimą (toliau – Vertinimas) ir lėšų skyrimo bei jų panaudojimo patikrą (toliau – Patikra). Priežiūros tikslas – užtikrinti Programose numatytų tikslų ir uždavinių įgyvendinimą, veiklų organizavimą ir joms įgyvendinti skirtų lėšų tikslingą naudojimą pagal NVŠ aprašo nuostatas.

3. Aprašu siekiama nustatyti Stebėsenos, Vertinimo ir Patikros aspektus, periodiškumą, vykdančius asmenis ir jų atsakomybę, patikrinimo rezultatų įforminimą, Programų teikėjų supažindinimą su Stebėsenos, Vertinimo ir Patikros rezultatais.

4. Stebėseną, Vertinimą ir Patikrą vykdo Klaipėdos miesto savivaldybės administracijos Ugdymo ir kultūros departamento Švietimo skyrius (toliau – Švietimo skyrius):

4.1. Stebėseną ir Patikrą – Švietimo skyriaus specialistai, kuruojantys neformaliojo vaikų švietimo sritį;

4.2. Vertinimą – Švietimo skyriaus vedėjo įsakymu paskirti Švietimo skyriaus specialistai ar jų grupė. Vertinimo grupėje gali būti asmenys, turintys vertinamos Programos krypties išsilavinimą.

**II SKYRIUS**

**STEBĖSENOS VYKDYMAS**

5. Siekiant atlikti Programų esamos situacijos ir kaitos analizę, Stebėsena vykdoma pagal šiuos aspektus:

5.1. pateiktų ir finansuojamų Programų skaičius I ir II pusmetį;

5.2. Programų teikėjų skaičius;

5.3. Programose dalyvaujančių vaikų skaičius;

5.4. Programas įgyvendinančių mokytojų (vykdytojų) skaičius;

5.5. Programų kryptys pagal veiklas;

5.6. skirtos lėšos Programoms įgyvendinti:

5.6.1. bendra lėšų suma;

5.6.2. lėšų suma, tenkanti vienam vaikui vienam mėnesiui.

6. Stebėsena atliekama 2 kartus per metus, paskirsčius finansavimą Programoms ir pasirašius Klaipėdos miesto savivaldybės administracijos (toliau – Administracija) direktoriui sutartis (toliau – Sutartis) su Programos teikėjais.

7. Gauti I ir II pusmečio Stebėsenos duomenys palyginami, išvedamas metinis vidurkis. Metinis vidurkis palyginamas su praėjusių metų rodikliais, nustatomos Programų įgyvendinimo tendencijos.

8. Stebėsenos rezultatai įforminami ataskaita (1 priedas), kurią tvirtina Švietimo skyriaus vedėjas. Stebėsenos ataskaitos duomenys yra vieši. Jie skelbiami interneto svetainėje www.klaipeda.lt.

**III SKYRIUS**

**VERTINIMO VYKDYMAS**

9. Siekiant užtikrinti Programų įgyvendinimą pagal NVŠ aprašo nuostatas, Vertinimas vykdomas pagal šias sritis:

9.1. ugdymo;

9.2. ugdymo organizavimo;

9.3. personalo;

9.4. ugdymo(si) aplinkos.

10. Vertinimo metu analizuojami Programų teikėjų dokumentai, vykdomi pokalbiai su vaikais, tėvais (globėjais, rūpintojais), mokytojais. Ugdymo proceso stebėjimas rekomenduojamas tuo atveju, jei kyla abejonių dėl veiklos vykdymo ir tokį sprendimą priima vertintojas.

11. Vertinimo rezultatai įforminami:

11.1. užpildant Vertinimo ataskaitą (2 priedas);

11.2. aktu (3 priedas), kai Vertinimo metu nustatomi šiurkštūs Programos įgyvendinimą reglamentuojančių teisės aktų pažeidimai.

12. Kai Vertinimą atlieka grupė (komisija), jos nariai pateikia pirmininkui rašytinę medžiagą apie vertintą sritį. Pirmininkas parengia bendrą formą, suderinęs su grupės (komisijos) nariais.

13. Kasmet vertinamos naujų teikėjų vykdomos Programos ir tų teikėjų Programos, dėl kurių vykdymo ankstesniu laikotarpiu buvo fiksuota trūkumų.

14. Vertinant Programas pakartotinai, gali būti atliekamas vienos ar kelių veiklos sričių Vertinimas arba vertinama pagal tikslingai pasirinktą aspektą, nurodytą Aprašo 9 punkte.

15. Atskirų Programų Vertinimas vykdomas, kai dėl jų įgyvendinimo yra gauta nusiskundimų ar kitų duomenų dėl Programos netinkamo vykdymo. Pagal nusiskundimų pobūdį Administracijos direktoriaus įsakymu gali būti sudaroma ne mažiau kaip 3 narių Administracijos specialistų komisija.

16. Vertinimo rezultatai aptariami Švietimo skyriaus specialistų pasitarimuose, į kuriuos kviečiami Programų teikėjai. Pasitarimus organizuoja ir juos protokoluoja Švietimo skyriaus vedėjo paskirtas asmuo.

17. Apibendrinti vertinimo rezultatai pateikiami Administracijos Ugdymo ir kultūros departamento direktoriui (toliau – Departamento direktorius).

18. Apie akto surašymą pagal Aprašo 11.2 papunkčio nuostatas Departamento direktorius informuojamas ne vėliau kaip kitą darbo dieną.

**IV SKYRIUS**

**PATIKROS VYKDYMAS**

19. Siekiant užtikrinti, kad Programoms skirtos lėšos būtų panaudotos pagal NVŠ aprašo nuostatas, Patikra vykdoma pagal šiuos aspektus:

19.1. Sutarčių projektų su Programos teikėjais ir Programos sąmatų, pridedamų prie Sutarčių (toliau – Sąmata), projektų Patikra;

19.2. Programoms skirtų ir panaudotų lėšų ataskaitų ir kitų dokumentų Patikra.

20. Vykdant Sutarčių ir Sąmatų projektų Patikrą, nustatoma:

20.1. ar Sutarties projekte:

20.1.1. įrašyta lėšų suma atitinka Administracijos direktoriaus įsakymu paskirtą lėšų sumą;

20.1.2. įrašyta lėšų suma, skiriama vienam vaikui, ir bendra lėšų suma, skiriama visiems vaikams, nurodytiems Sutartyje, yra teisinga;

20.1.3. yra nurodyta atskira sąskaita Programai skiriamoms lėšoms pervesti;

20.2. ar Sąmatos projekte:

20.2.1. nurodyta lėšų suma sutampa su Sutarties projekte nurodyta lėšų suma;

20.2.2. nurodyti išlaidų straipsniai atitinka NVŠ programų įgyvendinimui skiriamų lėšų paskirtį.

21. Vykdant Programoms skirtų ir panaudotų lėšų ataskaitų ir kitų dokumentų Patikrą, nustatoma, ar:

21.1. patirtos išlaidos atitinka Sąmatoje nurodytus straipsnius ir lėšų sumą;

21.2. yra visi išlaidas pateisinantys dokumentai;

21.3. išlaidos yra faktiškai patirtos ir sąskaitos apmokėtos Programos vykdymo laikotarpiu, numatytu Sutartyje;

21.4. išlaidos yra patirtos laikantis Lietuvos Respublikos viešųjų pirkimų įstatymo (toliau – VPĮ), jeigu Programos vykdytojas, vadovaujantis VPĮ nuostatomis, yra perkančioji organizacija;

21.5. lėšos panaudotos vaiko, dalyvaujančio Programoje, ugdymo procesui ir tiesiogiai su juo susijusioms išlaidoms finansuoti;

21.6. panaudotos visos skirtos lėšos;

22. Švietimo skyriaus specialistai, atlikę Sutarčių ir Sąmatų projektų Patikrą, minėtus projektus teikia pasirašyti Administracijos direktoriui.

23. Švietimo skyriaus specialistai, atlikę Programoms skirtų ir panaudotų lėšų ataskaitų ir kitų dokumentų Patikrą, parengia ataskaitas (4 priedas).

24. Su Patikros rezultatais supažindinamas Departamento direktorius ir tikrintų Programų teikėjai.

25. Programų Patikros periodiškumas:

25.1. Patikra, numatyta 19.1 papunkčiu, atliekama prieš Administracijos direktoriui pasirašant Sutartis;

25.2. Patikra, numatyta 19.2 papunkčiu, atliekama ne vėliau kaip per 3 mėnesius, pasibaigus Programos įgyvendinimo terminui;

25.3. pasibaigus kalendoriniams metams, patikrinama, ar Programų teikėjai, vadovaudamiesi NVŠ aprašo 39 punktu, grąžino nepanaudotas arba ne pagal tikslinę paskirtį panaudotas lėšas.

**V SKYRIUS**

**BAIGIAMOSIOS NUOSTATOS**

26. Už atliktos Priežiūros kokybę bei ataskaitose, pažymose ir aktuose teikiamų duomenų teisingumą atsako juos parengę Švietimo skyriaus specialistai.

27. Šis Aprašas skelbiamas Klaipėdos miesto savivaldybės interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Klaipėdos miesto savivaldybės neformaliojo vaikų švietimo programų įgyvendinimo priežiūros tvarkos aprašo  1 priedas |

**(Neformaliojo vaikų švietimo programų įgyvendinimo stebėsenos rezultatų ataskaitos forma)**

**klaipėdos MIESTO SAVIVALDYBĖS ADMINISTRACIJOS**

**UGDYMO IR KULTŪROS DEPARTAMENTO**

**ŠVIETIMO SKYRIUS**

|  |
| --- |
| TVIRTINU  Klaipėdos miesto savivaldybės administracijos  Ugdymo ir kultūros departamento  Švietimo skyriaus vedėjas  \_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (data) |

**NEFORMALIOJO VAIKŲ ŠVIETIMO PROGRAMŲ ĮGYVENDINIMO STEBĖSENOS REZULTATŲ ATASKAITA**

|  |  |  |  |  |
| --- | --- | --- | --- | --- |
| **Eil. Nr.** | **Rodiklio pavadinimas** | **Rodiklio paskirtis** | **Rodiklio skaičiavimo aprašymas** | **Duomenų šaltinis** |
| 1. | Tikslinėms valstybės neformaliojo vaikų švietimo (toliau – NVŠ) lėšoms gauti pateiktų paraiškų skaičius | Įvairovė | Skaičiuojamas I, II pusmetį ir bendras pateiktų NVŠ paraiškų skaičius | Sistema „Avilys“ |
| 2. | Finansuojamų NVŠ programų skaičius | Įvairovė | Skaičiuojamas I, II pusmetį ir bendras finansuojamų NVŠ programų skaičius | Sistema „Avilys“ |
| 3. | Finansuojamų NVŠ programų teikėjų skaičius | Prieinamumas | Skaičiuojamas I, II pusmetį ir bendras finansuojamų NVŠ programų teikėjų skaičius | Sistema „Avilys“ |
| 4. | Laisvųjų mokytojų, vykdančių NVŠ programas, procentas | Prieinamumas | Laisvųjų mokytojų (finansuojamų NVŠ programų teikėjų) procentas nuo visų finansuojamų NVŠ programų teikėjų | Sistema „Avilys“ |
| 5. | Programas įgyvendinančių mokytojų (vykdytojų) skaičius | Prieinamumas | Skaičiuojami visi mokytojai, įgyvendinantys finansuojamas NVŠ programas | Teikėjų paraiškos |
| 6. | Programų skaičius pagal veiklų kryptis: | Įvairovė | Skaičiuojamas bendras NVŠ programų krypčių skaičius | NVŠ programos |
| 6.1.  ...  ... | (*atskirai įvardijamos NVŠ programų kryptys)* | Įvairovė | Skaičiuojamas įvardytos krypties NVŠ programų skaičius | NVŠ programos |
| 7. | Mokinių, dalyvaujančių NVŠ programose, išskyrus muzikos ir sporto krypties programas, procentas | Įvairovė | Mokinių, dalyvaujančių kitų krypčių nei muzikos ir sporto NVŠ programose, procentas nuo visų krypčių NVŠ programas lankančių mokinių skaičiaus | Mokinių registras |
| 8. | Bendra NVŠ lėšų suma, skirta savivaldybei | Prieinamumas | Skaičiuojama bendra lėšų suma, skirta savivaldybei NVŠ programoms įgyvendinti | Sistema „Avilys“ |
| 9. | NVŠ lėšomis pasinaudojančių mokinių procentas | Prieinamumas | Mokinių, dalyvaujančių kitų krypčių nei muzikos ir sporto NVŠ programose, procentas nuo visų krypčių NVŠ programas lankančių mokinių skaičiaus (I, II pusmečio ir metinio vidurkio) | Mokinių registras |
| 10. | NVŠ skiriamos lėšos, tenkančios vienam savivaldybės mokiniui | Prieinamumas | NVŠ programoms skiriamų lėšų ir mokinių, besimokančių pagal bendrojo ugdymo programas, santykis (I, II pusmečio ir metinio vidurkio) | Mokinių registras |
| 11. | NVŠ skiriamos lėšos, tenkančios vienam NVŠ programoje dalyvaujančiam mokiniui vienam mėnesiui | Prieinamumas | Skaičiuojama lėšų suma, tenkanti vienam NVŠ programoje dalyvaujančiam mokiniui vienam mėnesiui (I, II pusmečio ir metinio vidurkio) | Sistema „Avilys“ |

|  |  |  |  |  |
| --- | --- | --- | --- | --- |
|  |  |  |  |  |
| (ataskaitą parengusio asmens pareigos) |  | (parašas) |  | (vardas ir pavardė) |

|  |
| --- |
| Klaipėdos miesto savivaldybės neformaliojo vaikų švietimo programų įgyvendinimo priežiūros tvarkos aprašo  2 priedas |

**(Neformaliojo vaikų švietimo programų vykdymo vertinimo ataskaitos forma)**

**klaipėdos MIESTO SAVIVALDYBĖS ADMINISTRACIJOS**

**UGDYMO IR KULTŪROS DEPARTAMENTO**

**ŠVIETIMO SKYRIUS**

|  |
| --- |
| TVIRTINU  Klaipėdos miesto savivaldybės administracijos  Ugdymo ir kultūros departamento  Švietimo skyriaus vedėjas  \_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (data) |

**NEFORMALIOJO VAIKŲ ŠVIETIMO PROGRAMŲ VYKDYMO VERTINIMO ATASKAITA**

|  |
| --- |
| Neformaliojo vaikų švietimo programos (toliau – Programa) pavadinimas |
| Duomenys apie teikėją |
| Programų vykdymo vertinimas: |

|  |  |  |
| --- | --- | --- |
| **Eil. Nr.** | **Vertinimo sritis** | **Vertinimas** |
| **I. Ugdymo sritis** | | |
| 1. | Programos kryptis |  |
| 2. | Vykdoma Programa atitinka nurodytą Programą paraiškoje ir sutartyje, kuriai skirtas finansavimas |  |
| 3. | Užsiėmimų temos ir tikslo atitiktis Programai |  |
| 4. | Vaikų bendrųjų kompetencijų ugdymas |  |
| 5. | Individualios vaiko pažangos, pasiekimų atpažinimo ir pažangos vertinimo sistema |  |
| **II. Ugdymo organizavimo sritis** | | |
| 1. | Vaikų ir grupių skaičius |  |
| 2. | Vaikų skaičius grupėje |  |
| 3. | Užsiėmimų periodiškumas ir trukmė |  |
| 4. | Sutarčių su vaikų tėvais (globėjais), vaikais sudarymas |  |
| 5. | Sutikimai naudoti vaiko asmens duomenis Programos įgyvendinimo tikslais |  |
| 6. | Vaikų lankomumo apskaitos fiksavimas (vidutinis vaikų lankomumas per savaitę (proc.), vaikų lankomumas (proc.) vizito metu) |  |
| 7. | Dalyvaujančiųjų Programoje vaikų kaita |  |
| 8. | Nebedalyvaujančių Programoje vaikų įrašų pašalinimas Mokinių registre |  |
| 9. | Nustatyto mokesčio sumažinimas |  |
| **III. Personalo sritis** | | |
| 1. | Programą įgyvendinančių mokytojų skaičius |  |
| 2. | Programų vykdytojai turi teisę dirbti neformaliojo vaikų švietimo mokytojais |  |
| 3. | Mokytojai yra pasitikrinę sveikatą pagal nustatytus reikalavimus |  |
| 4. | Mokytojai yra įgiję žinių higienos ir pirmosios pagalbos teikimo klausimais bei turi sveikatos žinių atestavimo pažymėjimus |  |
| **IV. Ugdymo(si) aplinkos sritis** | | |
| 1. | Patalpos (aplinka), kurioje vykdoma Programa |  |
| 2. | Patalpų (aplinkos) tinkamumas Programai vykdyti |  |
|  | Patalpų (aplinkos) tinkamumas nustatytam vaikų skaičiui grupėje |  |
|  | Saugios ir sveikos aplinkos užtikrinimas |  |
|  | Programai vykdyti naudojamos priemonės |  |
|  | Programai vykdyti naudojama įranga |  |
| **Pastabos** | | |
|  | | |

|  |  |  |  |  |
| --- | --- | --- | --- | --- |
|  |  |  |  |  |
| (ataskaitą parengusio asmens pareigos) |  | (parašas) |  | (vardas ir pavardė) |

|  |
| --- |
| Klaipėdos miesto savivaldybės neformaliojo vaikų švietimo programų įgyvendinimo priežiūros tvarkos aprašo  3 priedas |

**(Patikrinimo akto forma)**

**klaipėdos MIESTO SAVIVALDYBĖS ADMINISTRACIJOS**

**UGDYMO IR KULTŪROS DEPARTAMENTO**

**ŠVIETIMO SKYRIUS**

|  |
| --- |
| TVIRTINU  Klaipėdos miesto savivaldybės administracijos  Ugdymo ir kultūros departamento  Švietimo skyriaus vedėjas  \_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (data) |

**patikrinimo Aktas**

(Tekstas)

|  |  |  |  |  |
| --- | --- | --- | --- | --- |
| Komisijos pirmininkas |  |  |  |  |
|  |  | (parašas) |  | (vardas ir pavardė) |
| Komisijos nariai: |  |  |  |  |
|  |  | (parašas) |  | (vardas ir pavardė) |
|  |  |  |  |  |
|  |  | (parašas) |  | (vardas ir pavardė) |
|  |  |  |  |  |
|  |  | (parašas) |  | (vardas ir pavardė) |
|  |  |  |  |  |
| Susipažinau |  |  |  |  |
|  |  | (parašas) |  | (vardas ir pavardė) |

|  |
| --- |
| Klaipėdos miesto savivaldybės neformaliojo vaikų švietimo programų įgyvendinimo priežiūros tvarkos aprašo  4 priedas |

**(Lėšų skyrimo** **neformaliojo vaikų švietimo programoms bei jų panaudojimo patikros ataskaitos forma)**

**klaipėdos MIESTO SAVIVALDYBĖS ADMINISTRACIJOS**

**UGDYMO IR KULTŪROS DEPARTAMENTO**

**ŠVIETIMO SKYRIUS**

|  |
| --- |
| TVIRTINU  Klaipėdos miesto savivaldybės administracijos  Ugdymo ir kultūros departamento  Švietimo skyriaus vedėjas  \_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_  (data) |

**LĖŠŲ SKYRIMO** **NEFORMALIOJO VAIKŲ ŠVIETIMO PROGRAMOMS BEI JŲ PANAUDOJIMO PATIKROS ATASKAITA**

|  |
| --- |
| Neformaliojo vaikų švietimo programos (toliau – Programa) pavadinimas |
| Duomenys apie teikėją |

|  |  |  |
| --- | --- | --- |
| **Eil. Nr.** | **Lėšų skyrimo ir panaudojimo patikros objektas** | **Nustatytas atitikimas ar neatitikimas** |
| **I. Sutarčių projektų patikra** | | |
| 1. | Įrašyta lėšų suma atitinka Klaipėdos miesto savivaldybės administracijos direktoriaus įsakymu paskirtą lėšų sumą |  |
| 2. | Įrašyta lėšų suma, skiriama vienam vaikui, yra teisinga |  |
| 3. | Įrašyta lėšų suma, skiriama visiems vaikams, nurodytiems sutartyje, yra teisinga |  |
| 4. | Yra nurodyta atskira sąskaita Programai skiriamoms lėšoms pervesti |  |
| **II. Programos sąmatų projektų patikra** | | |
| 1. | Nurodyta lėšų suma sutampa su sutarties projekte nurodyta lėšų suma |  |
| 2. | Nurodyti išlaidų straipsniai atitinka lėšų naudojimo paskirtį |  |
| **III. Programoms skirtų ir panaudotų lėšų ataskaitų ir kitų dokumentų patikra** | | |
| 1. | Patirtos išlaidos atitinka sąmatoje nurodytus straipsnius ir lėšų sumą |  |
| 2. | Skirtumas tarp planuotų ir faktiškai patirtų išlaidų pagal atskirus išlaidų straipsnius neviršija 10 procentų.  Yra visi išlaidas pateisinantys dokumentai |  |
| 3. | Išlaidos yra faktiškai patirtos ir sąskaitos apmokėtos Programos vykdymo laikotarpiu, numatytu sutartyje |  |
| 4. | Išlaidos yra patirtos laikantis Lietuvos Respublikos viešųjų pirkimų įstatymo (toliau – VPĮ), jeigu Programos vykdytojas, vadovaujantis VPĮ nuostatomis, yra perkančioji organizacija |  |
| 5. | Lėšos panaudotos vaiko, dalyvaujančio Programoje, ugdymo procesui ir tiesiogiai su juo susijusioms išlaidoms finansuoti |  |
| 6. | Lėšos nebuvo naudojamos pramoginių ir poilsio renginių išlaidoms apmokėti |  |
| 7. | Lėšos nebuvo naudojamos rekonstrukcijos, remonto, statybos išlaidoms padengti ir ilgalaikiam turtui įsigyti |  |
| 8. | Lėšos nebuvo naudojamos NVŠ programos vykdytojo įsiskolinimams padengti |  |
| 9. | Panaudotų lėšų suma |  |
| 10. | Nepanaudotų arba ne pagal tikslinę paskirtį panaudotų lėšų suma |  |

|  |  |  |  |  |
| --- | --- | --- | --- | --- |
|  |  |  |  |  |
| (ataskaitą parengusio asmens pareigos) |  | (parašas) |  | (vardas ir pavardė) |